Udi lata ai
买鸡蛋
时间:2014-05-08 00:00:00 来源:德宏团结报
Hpan Ja
Samdang Kai manap gat sa u ai.
Shi wa shan seng ko wa shan mari ai shaloi, wa magyi shan hpe gade nde na no gahtam jahkrat kau shangun nna she, ga-ang na sha la na hku hpareng to nu ai, wa shan gahtam dat ai shaloi, ga-ang ko nra lapau no rong ai, dai nra lapau no se kau ya nga nna tsun ai shaloi, shan dut lauban wa myit loi n pyo let, nra se kau nna: “Nang zon rai shan mari sha ai hkrai rai yang go, anhte shan dut sha ai ni matsan si mat na hku re.” Ngu dat nu ai. “Nanhte shan dut ai ni lahpot mi lu tam ai gumhpro go ngai shata mi tup tam ai hta grau lo sai mu.” Ngu aga htan let gumhpro jo kau da nhtom, shan joi mi hpai nna hkom mat wa sai.
Samdang Kai bum Miwa num ni udi dut ai hku bai lai wa nu ai. Shi go udi ndai ni bum udi n re ni, manu gade hpyi mayu a nga san nna, Miwa num ni go: Bum ga hkainu sha yo rai rem ai u re, udi shi na gumhpro lap shi matsat re ngu tsun dan sai. Samdang Kai udi grau lo gong ton ai jan a man e htit rai chyingjom dung bang wa nna, shi mari lang wa ai wa shan joi mi hpe pai maga de aga e nan hkra di ton kau nhtom, myit mi alom rai udi lata bang wa nu ai.
Shi udi makai langai hte langai ko na udi loi grau gaba brau brau re sho lata la nna, no shong lang garu dingnak yu, shara ai nna jang she, ta lahkong hte udi magum ton nna jan maga de bai htong yu rai, htoi san re mu jang she, shi a lahprang gata ang ko gahkyin ton dat dat rai, myit mu sam si lata to nga ai hpe, udi dut ai jan n kam yu si wa nu ai majo: “Udi gaba ai nang hkrai lata la kau yang go, ngam ai gaji gajo re gadai ra sana re hka?”Nga nna ngu jo dat nu ai.
“She lata le, gumhpro ya nna she mari ai me, ngai alaga la ai go n rai, gat rai mi go lata ma dut ma she rai yang me.” Nga nna dingyang no lata sham to nga nu ai. Samdang kai udi lata let, udi dut ai jan Jinghpo ga pyi n chye na a lu ngu, kinsha la-sha ga angun let, udi hkun dang lu lata ton nu ai. Shi udi makai mi bai hpyan bang wa ai shaloi, Miwa num jan go la langai mi Samdang kai a wa shan hta hpai mat wa ai mu nna, tsun dan ngu yang la dai shi ko ari yu na tsang rai, udi numhtan hkan gang let: “Udi dai hkum lata sa, daini go wa shan wa gangau sha u” Ngu gashun ahkye dat nu ai. Samdang Kai bai rai jang: “Gumhpro hte mari ai rai hpe me, hpagon hpaga la ai bo n re, ganing rai n mai lata na!” Nga pot nna aja wa gare dat nu ai, Miwa num jan go Samdang Kai gare jang lawan dat kau sai, Samdang Kai lago dung shayup kau nna n mai shapyan mat ai majo, shi lata garai ton ai udi ntsa ko nan adit dung mat nu ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn yue_Hant zho_Hans kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn